Here is a page extracted from Wikipedia that may contain CSS, HTML, and a lot of unformatted text.

Title: Mugas d'Aragón
Content: As mugas d'Aragón son as siguients:

Muga con Francia
Ta más detalles, veyer l'articlo muga entre Aragón y Francia
A muga entre Aragón y Francia tien una largaria de 136 kilometros y desepara os dos territorios dende a Meseta d'os Tres Reis a l'ueste, en a muga con Navarra, dica o Cap dera Picada, a l'este en a muga con a val d'Arán.

Muga con Navarra
Ta más detalles, veyer l'articlo muga entre Aragón y Navarra
A muga entre Aragón y Navarra tien una largaria d'alto u baixo 260 kilometros y desepara os dos territorios dende a Meseta d'os Tres Reis a o norte, en a muga con Francia, dica o Mollón de los Tres Reyes, a o sud en a muga con A Riocha.

Muga con A Riocha
Ta más detalles, veyer l'articlo muga entre Aragón y A Riocha
A muga entre Aragón y A Riocha desepara os dos territorios dende o Mojón de los Tres Reyes a o norte, en a muga con Navarra, dica o cruce de l'arroyo de Valverde a o sud, en a muga con Castiella. Con nomás 6,10 kilometros, ye a muga más chicota d'Aragón.

Muga con Castiella
Ta más detalles, veyer l'articlo muga entre Aragón y Castiella
A muga entre Aragón y Castiella tien una largaria d'alto u baixo 360 kilometros y desepara os dos territorios. Actualment se divide en dos sectors prencipals, marcaus por a muga entre Aragón y Castiella y Leyón, más a o norte, y a muga entre Aragón y Castiella-La Mancha, más a o sud. Iste segundo sector ye trestallau a la vegada por un trampo de muga entre Aragón y o País Valenciano, en o Rincón d'Ademuz.

Muga con o País Valenciano
Ta más detalles, veyer l'articlo muga entre Aragón y o País Valenciano
A muga entre Aragón y o País Valenciano tien una largaria d'alto u baixo 352 kilometros y desepara os dos territorios.

Se divide en dos trampos. O prencipal, de 287 kilometros de largaria, va dende o norte en o Tozal dels Tres Reis, en a muga con Catalunya, dica a Umbría de Penya Blanca, a o sud, en a muga con Castiella-La Mancha. O segundario lo forman os 65 kilometros de muga con o Rincón d'Ademuz.

Muga con Catalunya
Ta más detalles, veyer l'articlo muga entre Aragón y Catalunya
A muga entre Aragón y Catalunya tien una largaria d'alto u baixo 354 kilometros desepara os dos territorios dende o puerto de la Picada a o norte, amán d'a muga con Francia, dica o Tozal dels Tres Reis a o sud, en a muga con o País Valenciano.

Mugas por largaria

Referencias

Se veiga tamién
 Cheografía d'Aragón